Τρικίνη

Η Ν-τρι-(υδροξυμεθυλ)-μεθυλο-γλυκίνη , ή αλλιώς γνωστή ως τρικίνη, είναι οργανική ένωση που χρησιμοποιείται ευρέως σε ρυθμιστικά διαλύματα και προέρχεται από το tris-(υδροξυμεθυλ)-αμινομεθάνιο και τη γλυκίνη, από τα οποία συντίθεται.Good, N.E., et al., Biochemistry, v. 5, 467 (1966). 

Είναι λευκή κρυσταλλική στερεά ένωση που διαλύεται μετρίως στο νερό. Χαρακτηρίζεται ως αμφιτεριόν αμινοξύ που έχει τιμή pKa1 2,3 στους 25°C, ενώ η pKa2 του στους 20°C είναι 8,15. Το σύνηθες εύρος της οξύτητάς της (pH) είναι 7,4-8,8. Μαζί με την μπικίνη, είναι ένα από τα βασικά ρυθμιστικά διαλύματα του Good. 

 Εφαρμογές 
Η Ν-τρι-(υδροξυμεθυλ)-μεθυλο-γλυκίνη είναι ρυθμιστικό διάλυμα ηλεκτροφόρησης και επίσης είναι χρήσιμη για την επαναιώρηση των σφαιριδίων κυττάρων. Έχει υψηλότερο αρνητικό φορτίο (δηλ. πιο αρνητικό) από τη γλυκίνη, επιτρέποντάς της να μεταναστεύει πιο γρήγορα. Επιπλέον, η υψηλή ιονική της δύναμη προκαλεί περισσότερη ιοντική κίνηση και λιγότερη μετακίνηση πρωτεϊνών. Αυτό βοηθά στην ανάλυση και διαχωρισμό μικρών πρωτεϊνών σε χαμηλότερες συγκεντρώσεις ακρυλαμιδίου.

Η τρικίνη έχει τεκμηριωθεί στο διαχωρισμό των πρωτεϊνών στην περιοχή 1 έως 100 kDa με ηλεκτροφόρηση.Schaegger, H., and von Jagow, G., "Tricine-sodium dodecyl sulfate-polyacrylamide gel electrophoresis for the separation of proteins in the range from 1 to 100 kDa." "Anal. Biochem." 166(2), 368-379. Το ρυθμιστικό τρικίνης σε 25 mmol / L βρέθηκε να είναι το πιο αποτελεσματικό μεταξύ δέκα διαφορετικών ρυθμιστικών που δοκιμάστηκαν σε δοκιμές ATP.Webster, J. J., and Leach, F. R., "Optimization of the firefly luciferase assay for ATP." "J. Appl. Biochem.", 2:469-479. 

Πρόσθετες χρήσεις αυτού περιλαμβάνουν, μεταξύ άλλων, (α) την αποφυγή καθίζησης αλάτων κατά την αποστείρωση σε αυτόκλειστο των καλλιεργειών Emiliania huxleyi, (β) παρουσία ως ενεργό συστατικό του ρυθμιστικού διαλύματος Α για ομογενοποίηση δειγμάτων όπως Caenorhabditis elegans, Drosophila, (γ) ως συστατικό ρυθμιστικού προσδιορισμού για τη μέτρηση της μελατονίνης του ορού με ραδιοανοσοδοκιμασία, και (δ) ως ρυθμιστικό συστατικό για διαχωρισμό πεπτιδίων χαμηλού μοριακού βάρους.

 Δείτε επίσης 
 Επαμφοτερίζουσα χημική ένωση
 Γλυκίνη
 Ν,Ν-Δισ(2-υδροξυαιθυλ)-γλυκίνη

 Παραπομπές 

Κατηγορία:Αμινοξέα
Κατηγορία:Χημικές ενώσεις